ROMĂNIA                                                                                                  
JUDEŢUL TIMIŞ                                                                                                              
MUNICIPIUL TIMIŞOARA
PRIMAR
NR.SC2018-12601/29.05.2018

EXPUNERE DE MOTIVE 

PRIVIND OPORTUNITATEA  PROIECTULUI DE  HOTĂRÂRE -Privind prelungirea prin act adiţional a contractului de  închiriere  nr.693 /16.12.2013                           pentru imobilul situat în municipiul Timişoara, str. Odobescu nr. 56 A  în care se desfăşoară activitatea Grădiniţei cu Program Prelungit nr.14


       Conform prevederilor art.20, alin.1 din Legea educaţiei naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
      Având în vedere că Grădiniţa cu Program Prelungit nr.14 cu sediul în Timişoara, str.  Odobescu nr. 56 A este o unitate de învăţământ cu personalitate juridică, care funcţionează cu contract de închiriere nr.693/16.12.2013 în imobilul ce aparţine Societăţii Cooperativa „Igiena”Timişoara;
    Având în vedere că Contractul de închiriere nr.693/16.12.2013, prelungit prin acte adiţionale  cu o chirie negociată de 3100 euro/lună, expiră la data de 30.06.2018;
      Ţinând cont de solicitarea cu nr.SC2018-012499/25.05.2018 a directorului Grădiniţei cu program prelungit nr.14 prin care a solicitat sprijinul pentru prelungirea contractului de închiriere  în vederea desfăşurării procesului instructiv educativ al grădiniţei şi de adresa cu nr.433/24.05.2018 a proprietarului imobilului,Societatea Cooperativă „Igiena”Timişoara prin  care  şi-a exprimat  intenţia de prelungire a contractului de închiriere nr. 693 /16.12.2013  pentru desfăşurarea activităţii Gădiniţei cu Program Prelungit nr.14.                           
     Având în vedere că nu se dispune de un alt imobil în aceeaşi zonă sau în zonă apropiată, în care să fie translocată activitatea  Grădiniţei cu program prelungit nr.14;
    Considerăm necesară şi oportună  iniţierea unui proiect de hotărâre privind prelungirea prin act adiţional a contractului de  închiriere  nr.693 /16.12.2013 pentru imobilul situat în municipiul Timişoara, str. Odobescu nr. 56A în care se desfăşoară activitatea Grădiniţei cu Program Prelungit nr.14

